# Front Nacional Identitari

El Front Nacional Identitari – Recuperem Espanya (FNI) és un grupuscle neonazi que té estatus de partit polític. A Barcelona té com una de les portaveus a Natàlia Sánchez. El president és l'exmilitar José Alberto Pérez Molina. Està vinculat al partit d'ultra dreta Democràcia Nacional, relacionat amb altres grups i grupuscles ultranacionalistes d'extrema dreta. En els seus mitjans fa apologia del nacionalsocialisme i de la xenofòbia, i de l'espanyolitat històrica de Catalunya.
Manuel Murillo, que es va conèixer per alguns mitjans com el franctirador que volia assassinar al president del govern espanyol Pedro Sanchez per voler exhumar les restes del dictador espanyol Franco del Valle de los Caídos, es mostrà simpatitzant.
El seu programa-ideari inclou propostes xenòfobes -només el fill de dos espanyols pot ser espanyol, denegació d'ajuts socials a no espanyols, passat un temps des de la primera prestació, expulsió dels ciutadans 'no-espanyols' si Espanya no té prou recursos per atendre els ciutadans de ple dret-, de dissolució dels parlaments autonòmics, no discriminació positiva a les dones i minories, la sortida d'Espanya de la Unió Europea, que el 70% dels productes venuts en qualsevol establiment en territori espanyol, siguin per llei, producte d'Espanya-. També la nacionalització de les indústries 'sectorials' (que tinguin la condició d'obligat consum pels ciutadans), l'anul·lació dels fons de pensions privats, la nacionalització de terres agrícoles que no estiguin en explotació pel sosteniment de 'la nostra població basat en el consum intern'. El partit accepta la llibertat de culte quan les denominacions religioses no s'oposin als sentits morals de la història hispànica, i amb restriccions a les ajudes públiques.
Josep Anglada, exlíder de Plataforma per Catalunya, és un dels promotors. En els seus actes i manifestacions, el grup usa el símbol Wolfsangel, també usat la primera meitat del segle XX pel Partit Nacional Socialista Alemany, i prohibit a Alemanya com a símbol polític. Aquest símbol es relaciona amb altres senyals i runes que usen també altres grups d'ultra dreta.
Dos membres del FNI van ser detinguts en una concentració a Barcelona convocada pel partit d’ultradreta VOX, el dia de la Constitució de 2020, per possible delicte d’odi, exaltació del feixisme, i almenys un d’ells per incomplir l’ordre de participar en concentracions públiques per anteriors agressions a periodistes i persones d’ideologia oposada.

## Referències

* ↑ «@presidenteREFNI, perfil oficial a Twitter del Front Nacional Identitari - Recuperemos España». [Consulta: 26 març 2019].
* ↑ «@Fernand44366492, un altre perfil oficial del Frente Nacional Identitario - Recuperemos España». [Consulta: 25 gener 2019].
* ↑ «Incripció, el 2018, de 'RECUPEREMOS ESPAÑA, Frente Nacional Identitario' com a partit polític, al Ministeri de Interior espanyol, amb seu a Terrassa.». Arxivat de l'original el 2017-09-30. [Consulta: 5 gener 2019].
* ↑ «Telenotícies (TV3) migdia del dia 6 de desembre de 2018. Minut 07:35». TV3. [Consulta: 6 desembre 2018].
* ↑ «Perfil de Twitter de Natalia Sánchez, amb el símbol Wolfsangel en flames». Twitter. [Consulta: 19 maig 2015].
* ↑ «El president del partit demana un referèndum per la intervenció de Catalunya i la dissolució del Parlament de Catalunya». La Razón. [Consulta: 26 març 2019].
* ↑ «United Tribuns: la banda ultradretana internacional que persegueix la policia a Mallorca». El Temps, 04-02-2020.
* ↑ «Web del Front Nacional Identitari - Recuperemos». Arxivat de l'original el 2020-08-05. [Consulta: 20 agost 2028].
* ↑ «Apologia de l'espanyolitat de Catalunya». Arxivat de l'original el 2019-03-27. [Consulta: 20 agost 2028].
* ↑ «El francotirador era simpatizante del Frente Identitario, una organización ligada a grupos ultraderechistas y nazis europeos» (en castellà). Público. [Consulta: 27 març 2019].
* ↑ «Naciódigital explica la vinculació de Josep Anglada amb el Front Nacional Identitari i amb Democràcia Nacional». [Consulta: 10 desembre 2018].
* ↑ «El 2016, Josep Anglada inscriu com a partit d'àmbit estatal el Front Nacional Identitari». Xavier Rius Sant. [Consulta: 11 desembre 2018].
* ↑ «Piulada del foto-periodista Jordi Borràs del dia 6 de desembre de 2018». Jordi Borràs a Twitter. [Consulta: 10 desembre 2018].
* ↑ «Simbologia neonazi a Alemanya». [Consulta: 20 agost 2028].
* ↑ «Informe de la Unitat Antiterrorista Britànica sobre l'ús de símbols per part de grups d'extrema dreta.». Arxivat de l'original el 12 de maig 2020. [Consulta: 25 gener 2019].
* ↑ «La simbologia Wolfsangel usada per grups feixistes ucraïnesos.». Alainet. [Consulta: 19 setembre 2020].
* ↑ «En llibertat els dos neonazis detinguts ahir a Plaça Catalunya. Tenim neonazis a casa.». L'Alerta. [Consulta: 7 desembre 2020].